**Indokolás**

**A jogalkotásról szóló 2010. évi CXXX tv. 18.§-a alapján**

**Böhönye Község Önkormányzata Polgármesterének 15/2020. (XII.07.) önkormányzati rendeletéhez**

**Általános indokolás**

A 478/2020. (XI.03.) Korm.rendelet 1.§-ában kihirdetett veszélyhelyzetre tekintettel és ennek okán a 2011. évi CXXXVIII tv. 46. §. (4) bekezdésében kapott felhatalmazás alapján a polgármester rendeletet módosíthat a veszélyhelyzettel összefüggésben, mert a felhívott jogszabályok szerint a képviselő-testület rendeletalkotási hatáskörében, feladatkörében eljárva a polgármester intézkedhet.

A Böhönyei Gézengúz Óvoda és Bóbita Bölcsőde 2020. július 1. napjával megkezdte működését, viszont a gyermekek védelméről és a gyámügyi igazgatásról szóló 1997. évi XXXI. törvény 29. §-a alapján előírt rendeletalkotási kötelezettségének - a fenntartó önkormányzat a személyes gondoskodás formáiról, igénybevételéről és a fizetendő térítési díj mértékéről rendeletet alkot - nem tett eleget.

**Részletes indokolás**

1.§ (1) bekezdéséhez:

Az 1. § (1) bekezdése a Rendelet 1. § (6) bekezdését módosítja annak érdekében, hogy a bölcsődei ellátásra vonatkozóan, mint ellátó a Marcali Többcélú Önkormányzati Társulás Marcali SZISZK intézménye helyett a Böhönyei Gézengúz Óvoda és Bóbita Bölcsőde intézmény kerüljön kijelölésre.

1.§ (2) bekezdéséhez:

Az 1. § (2) bekezdése a Rendelet 38. § (3) bekezdését módosítja annak érdekében, hogy a Marcali Többcélú Önkormányzati Társulás Marcali SZISZK által ellátott feladatok között a bölcsődei ellátás ne szerepeljen.

1.§ (3) bekezdéséhez:

Az 1. § (3) bekezdése a Rendelet 48. §-át módosítja annak érdekében, hogy a bölcsődei ellátásra vonatkozóan a Böhönyei Gézengúz Óvoda és Bóbita Bölcsőde kerüljön kijelölésre.

1.§ (4) bekezdéséhez:

Az 1. § (4) bekezdése a Rendeletet kiegészíti a 48/A§-al annak érdekében, hogy a bölcsődei ellátás igénybevételére vonatkozó szabályok meghatározásra kerüljenek.

2.§-hoz:

Az 1. §-ban foglalt rendelkezések hatályba lépésének időpontját tartalmazza.

Böhönye, 2020. december 7.

Bors András

jegyző